H αξία αυτών των πηγών (επίσημες εκθέσεις των Βενετικών αρχών και άλλες) ξεπερνά ενίοτε το στενό εδαφικό πλαίσιο του Βενετοκρατούμενου χώρου και μας δίνουν πληροφορίες και για τις γειτονικές περιοχές της Πελοποννήσου, της Στερεάς Ελλάδας και της Hπείρου. Oι καλύτερες και πολύ πιο έγκυρες πηγές στατιστικών πληροφοριών είναι σίγουρα τα Βενετικά αρχεία, αλλά αυτές καλύπτουν μόνο τις περιοχές εκείνες που για ένα χρονικό διάστημα βρίσκονταν υπό Βενετική κυριαρχία. Όσον αφορά τις δυτικοευρωπαϊκές πηγές, μεγάλης αξίας αρχειακό υλικό συνιστά η αλληλογραφία των ξένων προξένων που ήταν εγκατεστημένοι στις παραθαλάσσιες εμπορικές πόλεις του Ελληνικού χώρου.